section_heading: Tony Clifton
paragraph_text: Jedan od poznatih likova koje je Kaufman glumio bio je Tony Clifton, bahati i nepristojni klupski pjevač. Clifton bi obično otvarao Kaufmanove nastupe, a kasnije je čak i imao i vlastite koncerte diljem zemlje. Umjesto Andyja, ponekad su ga glumili njegov brat Micheal ili prijatelj i suradnik Bob Zmuda. Jedno vrijeme, ljudima je bilo nejasno da Clifton nije stvarna osoba. Novinari bi ga intervjuirali, a kada bi mu spomenuli Kafmana i njihovu suradnju, Clifton bi se razbjesnio i tvrdio da ga Kaufman iskorištava kako bi se obogatio. Na Kaufmanovo inzistiranje, Clifton je "pozvan" da kao gost nastupi u seriji Taxi; na snimanju je napravio nered zbog kojeg su ga zaštitari izbacili iz studija. Incident je, na Kaufmanovo oduševljenje, opisan u lokalnim novinama.